Rein Raud

Reinas Raudas (Rein Raud; g. 1961 m. gruodžio 21 d.) – Estijos rašytojas, filosofas, kultūrologas, japonologas, vertėjas. Helsinkio universiteto pasaulio kultūrų fakulteto profesorius. Europos japonų studijų asociacijos prezidentas.

Gimė vaikų rašytojų Eno Raud ir Aino Pervik šeimoje. 1985 m. Leningrado universitete baigė japonologijos studijas. 1994 m. Helsinkio universitete apgynė daktaro laipsnį literatūros teorijos srityje. 2006–2011 m. Reinas Raudas buvo Talino universiteto rektoriumi.Rein Raud. Visuotinė lietuvių enciklopedija. Nuoroda tikrinta 2025-10-09.

Reinas Raudas yra išleidęs poezijos rinkinių, esė, už juos yra apdovanotas Estijos literatūros premijomis. Jis taip pat išvertė keletą japonų literatūros kūrinių ir Dantės Vita Nova į estų kalbą.

Reinas Raudas yra aktyvus visuomeninis, kultūrinis Estijos veikėjas, rašo straipsnius šalies dienraščiams, kuriuose dažnai kritikuoja nacionalizmą. 2003 m. apdovanotas Estijos žurnalistų sąjungos už kritikos Estijos vyriausybei dėl paramos JAV karui Irake seriją. 2003–2004 m. jis Estijos televizijoje vedė filosofinių pokalbių laidą Vita brevis.

2011 m. Reinas Raudas apdovanotas Japonijos „Tekančios Saulės“ 2-ojo laipsnio ordinu, 2003 m. Estijos „Baltosios Žvaigždės“ 3-ojo laipsnio ordinu, 2009 m. „Ordino „Už nuopelnus Lietuvai“ Komandoro kryžiumi“. Jis yra Vytauto Didžiojo universiteto ir Latvijos universiteto garbės daktaras.

Poliglotas. Gerai kalba lietuviškai.

 Bibliografija 
 Hektor and Bernard (2004 m.)
 Vend (2008 m.)
 The Reconstruction (2012 m.)

Vertimai
 Süda on ainuke lill („Širdis yra vienintėlė gėlė“, waka poezijos antologija, 2004 m.)
 Hullunud pilv („Pakvaišęs debesis“, Ikkyū, 2010 m.)
 Mäetipp järve põhjas („Viršukalnė ežero dugne“, haiku antologija, 2008 m.)
 Vita Nova (Dantė)

 Išnašos 

Kategorija:Estijos rašytojai
Kategorija:Vertėjai
Kategorija:Japonologai
Kategorija:Kultūrologai
Kategorija:Filosofai
Kategorija:VDU garbės daktarai